jkorsvik/nowiki_second_scrape_merged huggingface dataset:
Arn Solem Bye

Arn Solem Bye (født 6. november 1855 i Malvik, død 18. september 1917) var en norsk brukseier og lokalpolitiker (V).
Han var sønn av mølleeier Johan Christian Bye, og kom som barn til Åsen (Levanger) sammen med sine foreldre. Arn Solem Bye var oppkalt etter haugianeren Arnt Solem som var gift med hans oldemor Randi Solem.
Faren døde i 1881, og etter hans død overtok Arn Bye drifta av mølla på Nordre Fossing bruk i Åsen. Han fikk auksjonsskjøte på eiendommen i 1883, og i hans tid som eier ble bruket utvidet med sagbruk, høvleri, frørenseri og smie/verksted.
I 1890–1891 var han ordfører i Åsen. Han var lensmann i bygda i åra 1905–1916, styreformann i Aasen Sparebank 1908–1917 og vararepresentant til Stortinget fra Stjørdalen krets i Nordre Trondhjems amt 1910–1912.


== Kilder ==
Åsen historienemnd (1992). Bygdebok for Åsen bind II. Åsen. s. 476. ISBN 82-990939-4-5. 


== Eksterne lenker ==
(en) Arn Solem Bye – kategori av bilder, video eller lyd på Commons
Fahri Korutürk

Fahri Korutürk (født 3. august 1903 i Istanbul, død 12. oktober 1987 samme sted) var en tyrkisk marineoffiser, diplomat og landets sjette president.


== Biografi ==
Korutürk vokste opp i Istanbul og dro i en alder av 13 år til den tyrkiske marinens kadettskole, hvor han ble uteksaminert i 1923. Etter dette studerte han ved det tyrkiske marineakademiet (Deniz Harp Okulu), hvor han ble uteksminert i 1933. Korutürk tjenestegjorde først på kryssere og undervannsbåter før han ble marineattaché med tilholdssted i Roma, Berlin og Stockholm. I 1936 deltok han som militær rådgiver under Montreux-traktaten.
I 1950 ble Korutürk forfremmet til kontreadmiral og fikk kommandoen over ulike enheter før han så ble utnevnt til admiral i 1957. Etter tre år som kommandør av den tyrkiske marinen ble han i 1960 utnevnt til tyrkisk ambassadør til Sovjetunionen (og senere til Spania) av landets president Cemal Gürsel. I 1968 ble han av president Cevdet Sunay utnevnt til senatet, og i begynnelsen av april 1974 ble han selv utnevnt til Tyrkias sjette president av nasjonalforsamlingen.
Som president var han blant annet øverste ansvarlig for gjennomføringen av den tyrkiske invasjonen av Kypros i juli 1974 etter at Kypros president Makarios III ble avsatt av den greske militærjuntaen. Korutürk forble Tyrkias president ut den konstitusjonelle terminen på syv år i april 1980, før han deretter ble senator på livstid. Han døde i Istanbul den 12. oktober 1987 i en alder av 84 år.


== Referanser ==


== Eksterne lenker ==
Biografien til Fahri Korutürk hos det tyrkiske utenriksdepartementet.
Liten fugleskittvikler

Liten fugleskittvikler (Hedya pruniana) er en sommerfugl i gruppen av viklere (Tortricidae).


== Utseende ==
En middelsstor (vingespenn 15-18 millimeter) vikler. Som de andre artene i slekten Hedya ligner den på fugleskitt når den sitter stille, dette gir den god beskyttelse. Forvingen er mørkt gråbrun eller grå, litt spraglete. Spissen er bredt skinnende hvitfarget, med noen små, mørke flekker i det hvite. Bakvingen er lysgrå.


== Levevis ==
Larvene lever på busker og trær i slekten Prunus, oftest på slåpetorn (Prunus spinosa), men også på plomme og andre arter, av og til også på andre busker og trær i rosefamilien. De spinner sammen flere blader og lever mellom dem.
De voksne sommerfuglene flyr mellom mai og juli.


== Utbredelse ==
Den er utbredt i hele Europa, unntatt lengst i nord, og i det nordlige Asia.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Hedya
Liten fugleskittvikler, Hedya pruniana (Hübner, 1799)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Hedya pruniana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) liten fugleskittvikler i Encyclopedia of Life 
(en) liten fugleskittvikler i Global Biodiversity Information Facility 
(no) liten fugleskittvikler hos Artsdatabanken 
(sv) liten fugleskittvikler hos Dyntaxa 
(en) liten fugleskittvikler hos Fauna Europaea 
(en) liten fugleskittvikler hos NCBI 
(en) Kategori:Hedya pruniana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Ursula Munch-Petersen

Ursula Munch-Petersen (født 29. desember 1937 i Rønne på Bornholm) er en dansk keramiker. Hun er datter av keramikeren Lisbeth og forfatter og maler Gustaf Munch-Petersen og tilhører familien Hjorth fra Bornholm som har lange tradisjoner innen keramikk og kunsthåndverk. Moren var søster av Gertrud Vasegaard. Munch-Petersen er gift med maleren og grafikeren Erik Hagens.Hun er utdannet blant annet ved Kunsthåndværkerskolen, dagens Danmarks Designskole, hvor hun senere arbeidet som lærer. Etter å ha fullført Kunsthåndværkerskolen var hun en kort periode i familiens virksomhet på Bornholm frem til hun fikk sitt eget verksted i 1978. Fra 1990 har hun hatt tilhold på Møn.Munch-Pedersen har vært knyttet til Bing og Grøndahl og Den Kongelige Porcelænsfabrik som formgiver. Hun har hatt flere utsmykkingsoppgaver, mange av dem i samarbeid med ektefellen.


== Priser, utmerkelser og legattildelinger (utvalg) ==
2016 – C.F. Hansen-medaljen
2002 – Prins Eugen-medaljen
1994 – Thorvald Bindesbøll-medaljen
1990 – Ole Haslunds Kunstnerfond
1979 – Ole Haslunds KunstnerfondHun mottar Statens Kunstfonds hædersydelse.


== Annet ==
Munch-Petersen var medlem av Kulturministeriets utvalg for design og kunsthåndverk i Danmarks kulturkanon.


== Referanser ==
Charles Logg

Charles «Charlie» Paul Logg jr. (født 24. februar 1931 i Princeton i New Jersey), amerikansk roer som deltok i de olympiske leker 1952 i Helsingfors.
Logg ble olympisk mester i roing under sommer-OL 1952 i Helsingfors. Sammen med Tom Price vant han toer uten styrmann foran Michel Knuysen / Robert Baetens fra Belgia og Kurt Schmid / Hans Kalt fra Sveits.


== OL-medaljer ==
 Roing under Sommer-OL 1952  Helsingfors - Gull i roing, toer uten styrmann menn  USA


== Referanser ==


== Eksterne lenker ==
(en) Charles Logg – Olympics.com 
(en) Charles Logg – Olympic.org 
(en) Charles Logg – Olympedia 
(en) Charles Logg – Sports-Reference (OL-resultater – arkivert) 
(en) Charles Logg – FISA
Tom Price (roer)

Thomas «Tom» Steele Price (født 28. mai 1933 i Long Branch i New Jersey) er en amerikansk roer som deltok i De olympiske leker i 1952 i Helsingfors.
Price ble olympisk mester i roing under Sommer-OL i 1952 i Helsingfors. Sammen med Charles Logg vant han toer uten styrmann foran Michel Knuysen og Robert Baetens fra Belgia og Kurt Schmid og Hans Kalt fra Sveits.


== OL-medaljer ==
 1952  Helsingfors – Gull i roing, toer uten styrmann menn  USA


== Referanser ==


== Eksterne lenker ==
(en) Tom Price – Olympics.com 
(en) Tom Price – Olympic.org 
(en) Tom Price – Olympedia 
(en) Tom Price – Sports-Reference (OL-resultater – arkivert) 
(en) Tom Price – FISA
Astrid Krogh

Astrid Krogh (født 1968) er en dansk designer, hun arbeider hovedsakelig med tekstiler og lys. Krogh var medlem av kanonutvalget for design og kunsthåndverk som utarbeidet Danmarks kulturkanon i 2006.


== Priser og utmerkelser (utvalg) ==
2008 – Thorvald Bindesbøll-medaljen
2003 – Ole Haslunds Kunstnerfond
Statens Kunstfonds 3-årige arbejdslegat


== Referanser ==


== Eksterne lenker ==
Offisielt nettsted 
«Astrid Krogh præmieret af Statens Kunstfond», artikkel fra nettstedet kunsten.nu
Carl Lovsted

Carl Martin Lovsted jr. (født 4. april 1930 i Manila på Filippinene, død 8. november 2013 i Seattle) var en amerikansk roer som deltok i de olympiske leker 1952 i Helsingfors.
Lovsted vant en olympisk bronsemedalje i roing under sommer-OL 1952 i Helsingfors. Han var med på den amerikanske fireren med styrmann som kom på tredjeplass bak Tsjekkoslovakia og Sveits. Mannskapet på den amerikanske fireren var Carl Lovsted, Alvin Ulbrickson, Richard Wahlstrom, Matthew Leanderson og Albert Rossi som var styrmann.


== OL-medaljer ==
 1952  Helsingfors - Bronse i roing, firer med styrmann   USA


== Referanser ==


== Eksterne lenker ==
(en) Carl Lovested – Olympedia 
(en) Carl Lovested – Sports-Reference (OL-resultater – arkivert) 
(en) Carl Lovested – FISA
Torbjörn Nilsson

Torbjörn Anders Nilsson (født 9. juli 1954) er en svensk tidligere fotballspiller og nåværende fotballtrener.
Nilsson begynte å spille fotball i Jonsereds IF og fortsatte senere i IFK Göteborg der han slo igjennom på slutten av 1970-tallet. I 1976 fikk han sin debut på det svenske landslaget. Nilsson spilte en sesong i PSV Eindhoven 1976-1977 før han returnerte til IFK Göteborg hvor han fikk stor suksess, blant annet med seieren i UEFA-cupen i 1982. I perioden 1982-1984 spilte han for FC Kaiserslautern, men returnerte til IFK Göteborg. I 1988 spilte han igjen for sin moderklubb Jonsereds IF, og her startet også hans trenerkarriere.
Det relativt lave antall landskamper skyldtes at Nilsson i mange år valgte å ikke spille for landslaget. Dette skyldes en uenighet med landslagstrener Lars «Laban» Arnesson, som ikke ønsket at landslaget skulle bruke det samme spillesystemet som IFK Göteborg og Malmö FF hadde stor suksess med i Europa.Nilsson har vært landslagstrener for Sveriges U21-landslag og har siden 2008 trent Kopparbergs/Göteborg FC.


== Referanser ==


== Eksterne lenker ==
(en) Torbjörn Nilsson – Transfermarkt 
(en) Torbjörn Nilsson – Transfermarkt (manager) 
(en) Torbjörn Nilsson – national-football-teams.com 
(en) Torbjörn Nilsson – FootballDatabase.eu 
(en) Torbjörn Nilsson – PlaymakerStats.com 
(en) Torbjörn Nilsson – FBref
Alvin Ulbrickson

Alvin «Al» Edmund Ulbrickson (født 10. oktober 1930 i Seattle, død 6. juli 2012) var en amerikansk roer som deltok i de olympiske leker 1952 i Helsingfors.
Ulbrickson vant en olympisk bronsemedalje i roing under sommer-OL 1952 i Helsingfors. Han var med på den amerikanske fireren med styrmann som kom på tredjeplass bak Tsjekkoslovakia og Sveits. Mannskapet på den amerikanske fireren var Carl Lovsted, Alvin Ulbrickson, Richard Wahlstrom, Matthew Leanderson og Albert Rossi som var styrmann.


== OL-medaljer ==
 1952  Helsingfors - Bronse i roing, firer med styrmann   USA


== Referanser ==


== Eksterne lenker ==
(en) Alvin Ulbrickson – Olympedia 
(en) Alvin Ulbrickson – Sports-Reference (OL-resultater – arkivert) 
(en) Alvin Ulbrickson – FISA
Carnegies Heltefond

Carnegies Heltefond er en stiftelse som er en norsk del av det internasjonale Carnegie Hero Fund.
Det ble opprettet i Norge i 1911 som en norsk del av det internasjonale Carnegie Hero Fund. Fondets midler kommer fra grunnleggeren Andrew Carnegie, en skotsk immigrant i USA.  Han skaffet seg en betydelige formue ved etablering innen den amerikanske stålindustri. Han solgte virksomheten i 1901 for 500 millioner dollar og donerte 350 millioner dollar til ulike samfunnsmessige formål, deriblant de såkalte heltefond hvor rentene av fondet skulle gå til belønning av heltegjerninger.
Fondet belønner heltemot vist under fredelig livsgjerning, ofte hvor en med fare for eget liv redder andre. 
Utmerkelsen er en medalje eller annen minnegjenstand. Det deles også ut en pengebelønning.
Fondets styre består av en styremedlem som er USAs ambassadør til Norge, en nestleder utnevnt av Kongen i statsråd og en styreleder utnevnt av Nærings- og fiskeridepartementet, som fondet ellers sorterer under. Utdeling foretas av statsforvalteren.
Fondet er regulert ved kgl.res. 15. mars 1912 om bestyrelse m.v. av «Carnegie's Heltefond for Norge» og kgl.res. 25. oktober 1912 om regler for «Carnegie's Heltefond for Norge».


== Referanser ==


== Eksterne lenker ==
Carnegie Heltefond for Norge.
Richard Wahlstrom

Richard Wayne Wahlstrom (født 8. november 1931 i Seattle, død 18. desember  2003 i Snohomish County), var en amerikansk roer som deltok i de olympiske leker 1952 i Helsingfors.
Wahlstrom vant en olympisk bronsemedalje i roing under sommer-OL 1952 i Helsingfors. Han var med på den amerikanske fireren med styrmann som kom på tredjeplass bak Tsjekkoslovakia og Sveits. Mannskapet på den amerikanske fireren var Carl Lovsted, Alvin Ulbrickson, Richard Wahlstrom, Matthew Leanderson og Albert Rossi som var styrmann.


== OL-medaljer ==
 1952  Helsingfors - Bronse i roing, firer med styrmann   USA


== Referanser ==


== Eksterne lenker ==
(en) Richard Wahlstrom – Olympics.com 
(en) Richard Wahlstrom – Olympic.org 
(en) Richard Wahlstrom – Olympedia 
(en) Richard Wahlstrom – Sports-Reference (OL-resultater – arkivert) 
(en) Richard Wahlstrom – FISA
Kystveien (Arendal)

Kystveien (1–2041, 2–2116) er en 21,5 kilometer lang vei i Arendal og del av fylkesvei 410.
Kystveien går fra Langbryggen i Arendal sentrum og følger hovedveien østover til kommunegrensa mot Tvedestrand kommune. Adressene langs veien har høyeste nummer 2116 ved grensa til Tvedestrand. I Tvedestrand fortsetter veien som "Ytre vei" til Tvedestrand sentrum.


== Historie ==
Før 1878 fantes ingen vei langs sjøen fra Langbrygga til strandstedet Barbu, og det var heller ingen vei langs sjøen videre østover mot Songe. Den viktigste trafikken gikk sjøveien, og landeveis trafikk fulgte Bendiksklev, Hulveien og Gamle Songevei østover.
Den eldste parsellen av Kystveien het lenge Barbuveien, og gikk fra Dampskipskaia utenfor Langbrygga til strandstedet. Denne veibyggingen var et av de første prosjekter Barbu kommune gikk i gang med fra 1878. Etter Arendalskrakket i 1886 fortsatte arbeidet østover fra strandstedet Barbu som nødsarbeid. Denne veiparsellen mellom strandstedet og Songe fikk navnet Songeveien.
Midt på 1900-tallet følte man behov for at veiforbindelsene østover skulle ha ett navn. Barbuveien og Songeveien fikk da et felles navn, Kystveien.


== Referanser ==
Matthew Leanderson

Matthew «Matt» Fillip Leanderson (født 11. mars 1931 i Seattle, død 2. november  2006) var en amerikansk roer som deltok i de olympiske leker 1952 i Helsingfors.
Leanderson vant en olympisk bronsemedalje i roing under sommer-OL 1952 i Helsingfors. Han var med på den amerikanske fireren med styrmann som kom på tredjeplass bak Tsjekkoslovakia og Sveits. Mannskapet på den amerikanske fireren var Carl Lovsted, Alvin Ulbrickson, Richard Wahlstrom, Matthew Leanderson og Albert Rossi som var styrmann.


== OL-medaljer ==
 1952  Helsingfors - Bronse i roing, firer med styrmann   USA


== Referanser ==


== Eksterne lenker ==
(en) Matthew Leanderson – Olympics.com 
(en) Matthew Leanderson – Olympic.org 
(en) Matthew Leanderson – Olympedia 
(en) Matthew Leanderson – Sports-Reference (OL-resultater – arkivert) 
(en) Matthew Leanderson – FISA
Værmelding for fattigfolk

Værmelding for fattigfolk er et musikkalbum med Johns Quijote, utgitt i 2003.


== Sporliste ==
«Prolog»
«Værmelding for fattigfolk»
«Det som kommer»
«Ingen stoler»
«Stillevillevi»
«Mannen som ikke kunne se»
«Om oss nå»
«Skranter»
«I blomsterpikens klør»
«Begynnelsen på en båt»
«Drøm!»
«Mildt og fint»
Albert Rossi

Albert «Al» Rossi (født 20. juni 1931 i Bessemer i Michigan), amerikansk roer som deltok i de olympiske leker 1952 i Helsingfors.
Rossi vant en olympisk bronsemedalje i roing under sommer-OL 1952 i Helsingfors. Han var styrmann på den amerikanske fireren som kom på tredjeplass bak Tsjekkoslovakia og Sveits. Mannskapet på den amerikanske fireren var Carl Lovsted, Alvin Ulbrickson, Richard Wahlstrom, Matthew Leanderson og Rossi som var styrmann.


== OL-medaljer ==
 1952  Helsingfors - Bronse i roing, firer med styrmann   USA


== Referanser ==


== Eksterne lenker ==
(en) Albert Rossi – Olympics.com 
(en) Albert Rossi – Olympic.org 
(en) Albert Rossi – Olympedia 
(en) Albert Rossi – Sports-Reference (OL-resultater – arkivert) 
(en) Albert Rossi – FISA
Ingens hjerte

Ingens hjerte er et musikkalbum med Johns Quijote, utgitt i 1998. Dette er bandets debutalbum.


== Sporliste ==
«Mere lys!»
«Sang til Sancho»
«Ned, ned, ned»
«Kort oppsummering»
«Tsjekkiske, hjem i»
«Han danset ikke ofte...»
«Akvarium»
«Vær som en bro»
«Stakkars Jacques»
«Blomster og blod»
«Balladen om herr Fredrik åkare och den söta fröken Cecilia Lind»


== Eksterne lenker ==
(en) Ingens hjerte på Discogs
Forløper

Forløper er et musikkalbum med Johns Quijote, utgitt i 2000.


== Sporliste ==
«Så enkelt er det»
«Finsk fado»
«Den verste entusiasmen»
«På plass»
«Ømt iaktatt»
«Et helt annet sted»
«Hvis du er lei av jazz»
«Sykkel til besvær»
«Det som ikke skjer»
«Når hjertet er et strå»
«Ved bordet»
«Parus»


== Eksterne lenker ==
(en) Forløper på MusicBrainz
Brun fugleskittvikler

Brun fugleskittvikler (Hedya dimidiana) er en sommerfugl i gruppen av viklere (Tortricidae).


== Utseende ==
En ganske stor (vingespenn 20-23 millimeter) vikler. Forvingen er gråbrun med en stor, snøhvit, trekantet flekk ved framkanten nær vingespissen. Bakvingen er brunhvit med brunpudret ytterkant.


== Levevis ==
Larven lever mellom sammenspundne blader av hegg (Prunus padus).


== Utbredelse ==
Arten er utbredt i Europa, bortsett fra lengst i vest og nord, i det nordlige Asia og den finnes også i Sørøst-Asia.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Hedya
Brun fugleskittvikler, Hedya dimidiana (Clerck, 1759)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Fauna Europaea, utbredelsesdatabase for europeiske dyr: [2]


== Eksterne lenker ==
(en) brun fugleskittvikler i Encyclopedia of Life 
(en) brun fugleskittvikler i Global Biodiversity Information Facility 
(no) brun fugleskittvikler hos Artsdatabanken 
(sv) brun fugleskittvikler hos Dyntaxa 
(en) brun fugleskittvikler hos Fauna Europaea 
(en) brun fugleskittvikler hos NCBI 
(en) Kategori:Hedya dimidiana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Vakkert men sant

Vakkert men sant er et musikkalbum med Johns Quijote, utgitt i 2001.


== Sporliste ==
«L.O.S»
«Løvfall havn»
«Nok en gang?»
«Buddas bakrus»
«Akkurat som...»
«Det som var»
«Når ingen vet»
«Ikke la meg gå!»
«Veronica»
«For å se etter tegn»
«Hjertet – det hele»
Resymétrisk

Resymétrisk er et samlealbum med Johns Quijote, utgitt i 2007.


== Sporliste ==
«Gi deg hen!»
«Finsk fado»
«Buddas bakrus»
«Så enkelt er det»
«Når Sølvi synger»
«Om oss nå»
«Mere lys!»
«Skranter»
«Drøm!»
«Mannen som ikke kunne se...»
«Stakkars Jacques»
«Blomster og blod»
Gul fugleskittvikler

Gul fugleskittvikler (Hedya ochroleucana) er en sommerfugl i gruppen av viklere (Tortricidae).


== Utseende ==
En middelsstor (vingespenn 16-21 millimeter) vikler. Som de andre artene i slekten Hedya ligner den på fugleskitt når den sitter stille, dette gir den god beskyttelse. Forvingen er mørkt gråbrun i den innerste delen, vingspissen er for det meste kremhvit med noen små, brune flekker ytterst. Bakvingen er gråhvit.


== Levevis ==
Larvene lever på sammenspundne skudd av roser (Rosa spp.), av og til også på eple. De voksne sommerfuglene flyr i juni-juli.


== Utbredelse ==
Den er utbredt i hele Europa, unntatt lengst i nord, i det nordlige Asia og i Nord-Amerika.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Hedya
Gul fugleskittvikler, Hedya ochroleucana (Frölich, 1828)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Hedya ochroleucana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) gul fugleskittvikler i Encyclopedia of Life 
(en) gul fugleskittvikler i Global Biodiversity Information Facility 
(no) gul fugleskittvikler hos Artsdatabanken 
(sv) gul fugleskittvikler hos Dyntaxa 
(en) gul fugleskittvikler hos Fauna Europaea 
(en) gul fugleskittvikler hos NCBI 
(en) Kategori:Hedya ochroleucana – bilder, video eller lyd på Wikimedia Commons 
(en) Hedya ochroleucana – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Utopiske danser

Utopiske danser er et musikkalbum med Jono El Grande, utgitt i 1999. Dette er hans debutalbum.


== Sporliste ==
«Türbø meuz»
«Utopiske dans»
«Rapphoenb»
«Tjine-cisck blöoezé»
«Vital Requiem Finale»
«Finsk cystedans»
«Instant milex = milla risku»
«Opest»
«Ms. Bezerra»
«My Sexless Beloved»
«Beyond Pornography Theme»
«Lobulær hodedans»
Rosa fugleskittvikler

Rosa fugleskittvikler (Metendothenia atropunctana, inntil nylig kalt Hedya atropunctana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 14-17 millimeter) vikler. I likhet artene i slekten Hedya, som den før ble regnet til, ligner den på fugleskitt når den sitter stille, dette gir den god beskyttelse. Thorax har en oppstående kvast av svarte hår. Forvingen er mønstret i brunsvart og sølvgrått i den indre delen, detber en firkantet, hvit flekk ved framkanten, og vingespissen er hvit, hos nyklekte eksemplarer med et tydelig, rosa skjær, men dette forsvinner etter hvert.
Bakvingen er brun.


== Levevis ==
Arten lever på myrer der larvene utvikler seg på skuddene av pors (Myrica gale) og viere (Salix spp.). De voksne sommerfuglene flyr i mai-juni.


== Utbredelse ==
Denne vikleren er utbredt over hele Europa og også i de nordlige delene av Asia og i Nord-Amerika. Den finnes over hele Norge.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae
slekt Metendothenia
Rosa fugleskittvikler, Metendothenia atropunctana (Zetterstedt, 1839)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Metendothenia atropunctana på UK Moths: [2]
Fauna Europaea, utbredelsesdatabase for europeiske dyr: [3]


== Eksterne lenker ==
(en) Metendothenia atropunctana i Encyclopedia of Life 
(en) Metendothenia atropunctana i Global Biodiversity Information Facility 
(en) Metendothenia atropunctana hos Fauna Europaea 
(en) Metendothenia atropunctana hos NCBI 
(en) Kategori:Metendothenia atropunctana – bilder, video eller lyd på Wikimedia Commons 
Metendothenia atropunctana – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.